Испания е подала до Комисията информация, от която е видно, че условията за признаване на статут „свободен от болест“ от инфекция с комплекс Mycobacterium tuberculosis (Mycobacterium bovis, M. caprae и M. tuberculosis), определени в Делегиран регламент (ЕС) 2020/689, са изпълнени в автономна област País Vasco. Поради това тази автономна област следва да бъде включена в списъка в част I от приложение II към Регламент за изпълнение (ЕС) 2021/620 като зона, свободна от комплекс Mycobacterium tuberculosis (Mycobacterium bovis, M. caprae и M. tuberculosis).
 (10)
 По отношение на инфекция с комплекс Mycobacterium tuberculosis (Mycobacterium bovis, M. caprae и M. tuberculosis) България, Ирландия, Гърция, Испания, Хърватия, Италия, Кипър, Малта, Португалия, Румъния и Обединеното кралство по отношение на Северна Ирландия са подали заявления до Комисията за одобряване на техните програми за ликвидиране. След извършената от Комисията оценка беше установено, че тези заявления отговарят на критериите за одобряване на програми за ликвидиране, определени в част II, глава 2 от Делегиран регламент (ЕС) 2020/689. Поради това държавите членки или зоните от тях, попадащи в обхвата на посочените програми за ликвидиране, както и Обединеното кралство по отношение на Северна Ирландия, следва да бъдат включени в списъка в част II от приложение II към Регламент за изпълнение (ЕС) 2021/620 като имащи одобрена програма за ликвидиране на инфекция с комплекс Mycobacterium tuberculosis (Mycobacterium bovis, M. caprae и M. tuberculosis).
 (11)
 По отношение на инфекция с вируса на бяс Франция е подала до Комисията информация, от която е видно, че условията за признаване на статут „свободен от болест“, определени в Делегиран регламент (ЕС) 2020/689, са изпълнени във Френска Гвиана. Поради това Френска Гвиана следва да бъде добавена към територията на Франция, която вече е включена като свободна от вируса на бяс в част I от приложение III към Регламент за изпълнение (ЕС) 2021/620.
 (12)
 Полша е уведомила Комисията за огнища на инфекция с вируса на бяс в няколко региона на войводство Mazowieckie и войводство Świętokrzyskie, които понастоящем са включени в списъка в част I от приложение III към Регламент за изпълнение (ЕС) 2021/620 като зони със статут „свободен от болест“. Поради това засегнатите региони следва да бъдат заличени от посочения списък и вписването за тази държава членка в посочения списък следва да бъде съответно изменено.
 (13)
 За инфекция с вируса на бяс Полша и Румъния са подали до Комисията заявления техните програми за ликвидиране да бъдат одобрени. След извършената от Комисията оценка беше установено, че тези заявления отговарят на критериите за одобряване на програми за ликвидиране, определени в част II, глава 2 от Делегиран регламент (ЕС) 2020/689. Поради това държавите членки или зоните от тях, попадащи в обхвата на посочените програми за ликвидиране, следва да бъдат включени в списъка в част II от приложение III към Регламент за изпълнение (ЕС) 2021/620 като имащи одобрена програма за ликвидиране на инфекция с вируса на бяс.
 (14)
 По отношение на инфекция с вирусна диария по говедата Австрия, Финландия и Швеция са подали до Комисията информация, от която е видно, че условията за признаване на статут „свободен от болест“ от инфекция с вирусна диария